Järgnev saade on valminud tänu J.Meyeri koostööpartnerite toele.
Vaatajate lemmik #7
Täna tahan rääkida otsusest, kuidas olla veelgi suurepärasem inimene.
Jääge meiega, sest usun, et tänane saade võib olla elumuutev.
IGAPÄEVAELU RÕÕMUD
Avage oma Piiblid 1 Kuningate 18 peatükist.
Jätkame sarjaga: "Suurepärane ja väärikas elu",
kuna usun, et suurepärane inimene viib lõpule selle, mille on alustanud.
See pole üldsegi raske alustada millegagi -
iga uue asjaga käib kaasas omamoodi elevust ja põnevust.
Küll aga nõuab see tõeliselt meelekindlat Jumala meest või naist,
et viia asjad lõpuni.
Seda eriti siis, kui püüad täita Jumala tahet.
Sest viimane asi, mida Saatan tahab näha,
on sõnakuulelik kristlane.
Talle ei meeldi juba seegi, et kristlane oled,
kuid veel vähem meeldib talle see, kui oled sõnakuulelik.
Sest sinu sõnakuulelikkuse peale avanevad taevaluugid
ja sa saad kogema kõigi Jumala tõotuste täitumist.
Nii et pea meeles - iga avatud uksega kaasneb ka palju erinevaid takistusi.
Nii et selleks, et olla suurepärane ja väärikas,
me ei saa ainuüksi alustada millegagi, aga peame selle ka lõpule viima.
Olgu selleks siis jumalariigitöö või oma kappide koristamine.
Või garaaž või... Tean küll, et te parem ei räägiks sellest.
Te võite mind ju imelikuks pidada,
aga te peate hoolitsema asjade eest, mis teile antud.
Ärge elage kui keset prügimäge,
sest teate seda, või mitte - see mõjutab negatiivselt mitmeid te eluvaldkondi.
Hakkake kusagilt pihta ja toimetage seni, kuni asjad on korras.
Sest see, milline on teie kodune seis, mõjutab ka kõiki teie otsuseid ja valikuid.
Väikesed asjad muudavad väga palju.
Seega viige alustatu lõpule.
Taaskord - alustamine pole raske. Kindlasti leidub ka palju takka õhutajaid,
kuid jumalik kindlameelsus on see, mis aitab asjad ka lõpule viia.
1 Kuningate 18
Eelija oli palunud, et vihma ei sajaks ja Piibli kohaselt ei sadanud 3,5 aastat.
Siis aga palus Eelija, et hakkaks sadama, öeldes kuningas Ahabile 41-salmis:
"Ja Eelija ütles Ahabile: Mine üles, söö ja joo, sest vihma kohin kostab!”
Ja Ahab läks sööma ja jooma.
Aga Eelija läks üles Karmeli tippu,
kummardas maha ja pani näo põlvede vahele."
Kui ta ütles Ahabile, et läheb sajuks, polnud vihmast veel märkigi.
Nii et ta kuulutas midagi, mida koges Jumala kaudu ja usus oma südames.
Ja hetke pärast on näha seda usu väge.
Siis ta ütles oma teenrile: Mine nüüd ja vaata mere poole!”
Ja see läks ja vaatas, kuid ütles: Ei ole midagi.”
Tema aga ütles: Mine tagasi!” Ja ta ütles seda seitse korda.
Võtame korra hetke ja mõtleme selle peale.
Eelija hoiatas Ahabit, et parem oleks jalga lasta, kuna läheb vihmale.
Ahabile küll nii ei tundunud.
Kuid Eelija läks, laskus põlvedele ja hakkas palvetama.
Siis aga saatis ühe oma sulase mäe tippu, öeldes:
"Mine vaata, kas pilvi paistab?" Ta läks, kuid tuli tagasi eitava vastusega.
Eelija käskis uuesti minna, kuid ikka ei midagi.
Nõnda seitse korda järjest.
Lõpuks sulane tuli ja teatas: "Pisike pilv nagu mehe kämmal paistab."
See ajas Eelija elevile ja Piiblis on öeldud:
"Ja Issanda käsi tuli Eelija peale:
ta pani enesele vöö vööle ja jooksis Ahabile ette Jisreeli teelahkmeni."
Kujutan ette, kuidas ta võis Ahabile öelda: "Ütlesin ju, et läheb vihmale!"
Mis aga oleks saanud siis, kui ta oleks lõpetanud peale 3-korda?
Või peale 4-korda? Või 5-6 korda?
Usun, et see 7 korda oligi vajalik, kuna 7 on selline sümboolne number,
mis esindab millegi tegemist täiuslik arv kordi, et saada läbimurret.
Ehk siis, me peame olema rahvas, kes ei anna alla.
Sa ei kujuta ettegi, mis su elus kõik juhtuda võib,
kui otsustad olla see, kelleks Jumal on sind loonud;
teha seda, mida Jumal tahab ja omada seda, mida Jumal tahab.
Otsustad mitte iialgi alla anda.
Vastuseisuga peab lihtsalt arvestama.
Oleks rumal arvata, et hõljud päevad läbi pilve peal
ja laulad muudkui "Halleluuja!"
Vastuseis tuleb ja vaenlane tõuseb su vastu,
sest ta ei taha sind näha edasi liikumas.
Kuid kui keeldud allaandmast, ei saa ta sust' midagi.
Kui ütled: ma teen seda seni, kuni läbimurde saan,
võid üllatunult näha, mis kõik juhtuma hakkab.
Peetrus küsis Jeesuselt Matteuse 18-21-22:
kui mitu korda pean oma vennale andestama?
7 korda? Jeesus vastas: 70x7 korda.
Ehk teisisõnu: ikka ja jälle, ikka ja jälle, ikka ja jälle.
Mida iganes ka tarvis ei läheks, et elada rahus ja harmoonias;
et näidata kellegi suhtes üles tõelist Jumala armastust.
Sa võid nüüd öelda:
"Oota, see ikka ei saa õige olla, et kellegile nii palju andestama peab!"
Kui palju kordi Jumal meile andestanud on?
Veel ühe ja sama asja pärast!
Ma ei kujuta ettegi, kui palju Jumal on pidanud mulle andestama
kõikvõimalike mõttetute ütlemiste pärast.
Neid oli mitu eelmisel nädalal ja kindlasti paar tükki tänagi.
Kuid Ta lihtsalt andestab ja andestab, sest ei anna meie suhtes alla.
Jumal ei anna meie suhtes alla
ja Ta ei taha, et meiegi seda teeks - ükskõik, kelle või mille suhtes.
Seetõttu ära ole selgrootu hädavares!
"Oi, see on vist ikka vale aeg ja asjad lähevad ikka väga raskeks."
Seetõttu oledki täna siin, et saaksin selle sust' maha raputada
ja sa võiksid julgelt öelda: "Saan hakkama kõigega, mis tarvis!"
Öelge üheskoos: "Viin lõpule kõik, millega alustan!"
Las ma öelda midagi olulist:
tea peate hakkama pihta väikestest asjadest.
Ma ütlesin, et alustama peab väikestest asjadest.
Ära arva, et suudad alustada suure teenistusega ja viia selle lõpule;
või alustada uue äriga ja olla kangesti edukas,
kui sa ei suuda lõpule viia oma väikseid koduseidki projekte.
Kui oled võtnud nõuks saada lahti oma võlgadest,
siis püsi selle otsuse juures seni, kuni võlad on makstud.
Kui oled otsustanud seada oma elu korda,
siis püsi selle otsuse juures seni, kuni elu on korras.
Mida enam õigeid asju teed,
seda kergemaks õigete asjade tegemine läheb.
Mida enam õigeid asju teed,
seda kergemaks õigete asjade tegemine läheb.
Jah, alguses on raske,
sest su otsustavuse musklid pole välja arenenud.
Kuid mida enam ja enam õigeid otsuseid teed,
seda enam need musklid arenevad
ja seda kergemaks õige asja tegemine muutub.
Ma polnud elu sees trenni teinud ega uskunud, et seda suudakski.
Ütlesin, et mul pole aega ja arvasin, et trenn tapab mu.
Iga kord, kui kodus midagi üritasin, tegin endale viga.
Ja see oli minu vabandus.
Kuid Jumal kõnetas mind ühel hommikul,
kui vaatasin end peeglist ja nägin,
et paljud asjad, mis olid enne üleval, olid korraga kuhugi ära vajunud.
Kuid paljud teavad seda tunnet?
Jah, mina ja Dave jääme vanemaks,
kuid samas usume, et suudame veel palju head korda saata.
Kui iganes palju meile siis aega antakse,
kuid me tahame olla viljakad.
Piibel muide ütleb, et võime olla palju viljakamad
oma elu lõpuaegadel kui algusaegadel.
Nii et me tahame seda näha!
Tundub, et mida kauem orbiidil püsid, seda enam sind usaldatakse.
See, et oleme 32 aastat õpetanud Jumala Sõna
ja lihtsalt olnud ja olnud ja olnud,
on jätnud me teenistusest üsna usaldusväärse mulje.
Tõsi küll, seda on püütud ka hävitada,
kuid enamus tunneb siiski me südant ja seda, et tahame aidata inimesi.
Nii et oleme heas seisus.
Kuid mida iganes ma ka Jumalale teha ei tahaks,
ma pean oma ihu heas vormis hoidma, kui tahan, et Ta mind kasutaks.
Oma tervise eest hoolitsemine on tähtis.
Paljud muidugi nii ei arva, paludes haigeks jäädes hoopis imet.
Jah, Jumal küll tervendab, kuid Ta on ka öelnud:
"Mine ja ära tee enam pattu!"
Hoolimatus iseenda suhtes on patt.
Nii et Jumal ütles mulle:
kui tahad püsida orbiidil ja olla tugev oma teekonna lõpuni,
pead ka trenni tegema.
Teatasin siis perele, et lähen trenni ja hangin endale personaaltreeneri,
mispeale nad vaid naersid mu üle.
Kohe täitsa avalikult.
Naersid: "Teame, teame! Hea, kui nädalakesegi vastu pead!"
Dave pidas seda isegi nii naljakaks, et tuli minuga esimesse trenni kaasa,
et seal minu üle veelkord naerda, kui mu võimeid ja seisu hinnati.
Nii oligi.
Alguses oli ikka täiega raske.
Mu lihased olid nii valusad,
et ma ei saanud ei istuda potile ega potilt püsti.
Ei saanud pikali ega püsti! Kõik oli kui: "Tule taevas appi!"
Kui sa pole elu sees ühtki oma kehaosa trenni mõistes liigutanud,
siis tunned valu ka kohtades, mille olemasolust sul aimugi polnud.
Aga ma olin otsustanud
ja tulemused on lausa hämmastavad, kui midagi otsustad.
Muide, mu pere tegi mulle minu üle naermisega teene,
sest niipea kui öelda mulle, et ma ei saa,
hakkan ma koheselt tõestama, et saan küll!
Nii et siin me nüüd oleme - 1,6 aastat hiljem.
Ma ei jäta ühtegi trenni vahele, kui me just kusagil reisil pole.
See on osa minu igapäevasest rutiinist, milleks ei pea end enam sundimagi.
Mulle meeldib trenni teha, sest see annab mulle uut jõudu,
kuid algul oli ikka täiega raske!
Sa pead litsuma end läbi neist rasketest asjadest.
Tegema seda sama, mida Jeesus Keetsemani aias:
kui Jumal on öelnud sulle midagi, siis hoia sellest kinni ja palu,
et Jumal hoiaks sind kiusatuse eest ja sa suudaks alustatu lõpule viia.
Jeesus teadis, et ristile minek oli osa Tema eesmärgist,
mistõttu Ta ei andnud raskustes alla, vaid rühkis edasi ja viis selle lõpule.
Otsusta, et viid kõik alustatu lõpule.
Vaatame 1 Moosese 11 peatükki.
Me räägime suurepärasusest ja väärikusest
ja sellest, et inimestel, kellel need on, viivad lõpuni kõik alustatu.
Nad ei istu lihtsalt käed rüpes,
paludes ametikõrgendust ilma omapoolse panuseta.
Te kõik teate Aabrahami.
Kui keegi üldse midagi Piiblist teab, siis on see Aabrahami nimi.
Kuid Piiblis on veel üks nimi, mida te ehk nii hästi ei tea
ja see on Terah.
Terah oli Aabrahami isa.
Piiblist on huvitav näha, et Terahile anti võimalus
minna samasse kohta, kuhu Jumal käskis Aabrahamil minna.
Kuid ta läks vaid poole maani ja jäi siis pidama.
Nii et Jumal pidi leidma kellegi teise.
Huvitav, kui palju võimalusi Jumal meile annab,
millega ka pihta hakkame, kuid siis poolel teel pidama jääme,
kuna olud lähevad raskeks.
Ja siis Jumal peab leidma kellegi teise.
1Moosese 11:31
"Ja Terah võttis oma poja Aabrami ja Haarani poja Loti, oma pojapoja,
ja Saarai, oma minia, oma poja Aabrami naise,
ja lahkus koos nendega Kaldea Uurist, et minna Kaananimaale;
ja nad jõudsid Haaranini ning jäid sinna elama."
Öelge üheskoos: "Ma ei jää pidama!"
Terah elas 205 aastat ja siis suri seal.
Ta suri seal, kuhu oli jäänud pidama!
Mina ei taha jääda pidama poolel teel sealt, kust tulin ja kus peaksin olema.
Keskpärasus tähendab keskmist või allapoole keskmist.
Kuid Jumal ei ole kutsunud meid keskpärasteks ja leigeteks!
Ta on kutsunud meid suurepärasteks inimesteks!
Ja see tähendab teha alati pisut enam kui nõutud ja oodatud;
pisut enam kui see, mida enamus inimesi teeb.
Sest tänapäeval on väga pop teha asju, mis on lihtsad ja mugavad.
Kõik reklaamid ja teenusepakkujad pakuvad sulle kõike, mida eales soovid.
Kuid keset kõiki tänapäeva mugavusi ma pole päris kindel,
et neist on päris nii palju kasu kui me usume neist olevat.
Inimesed ei pea enam suurt palju tegema, aga ikka vinguvad.
Nõudepesuks on vaja vajutada vaid nuppu,
kuid siis on häda, et puhtad nõud tuleb ju ka välja võtta ja ära panna.
Pesu pesemiseks viska pesu masinasse ja vajuta nuppu.
Pesu kuivatamiseks viska kuivatisse ja vajuta teist nuppu.
Kuid siis me vingume, et pesu tuleb ka välja võtta ja ära panna.
Meil on eskalaatorid, liftid ja õhukonditsioneerid.
Me ei pea enam vaeva nägema ega pongestama
ja ometi vingume rohkem kui ükski teine põlvkond läbi ajaloo.
Seetõttu parim asi me jaoks oleks üks korralik, raske töö,
mis nõuab ka pingutamist.
Kellelegi mingi asja ülilihtsaks muutmine ei pruugigi olla kõige suurem teene.
Nagu see lugu mehest, kes nägi kotka muna
ja väikest kotkapoega võitlemas selle nimel, et munast välja pääseda.
Mees ei mõistnud kotka elulaadi ega teadnud sedagi,
et Jumal on kotkapoja noka külge lasknud kasvada kui väikese hamba,
mille abil toksida, toksida, toksida seni, kuni ta sealt koorest läbi pääseb.
See on see koht, kus areneb me kõigi poolt imetletud kotka püsivus.
Sest ta toksis ikka ja jälle, ikka ja jälle.
Kuid see mees tahtis asja kergemaks teha,
hävitades sellega kotkapoja elu.
Selleks, et ellu jääda, peame meiegi läbima teinekord raskema tee.
Nii et kui vahel mõtled,
miks Jumal mõnda su olukorda ei kergenda, kuigi võiks,
siis tea, et Ta ehitab sus' üles usku, mida vajad eelolevateks aegadeks.
Ka meie teenistuse algusaastatel
pidime 6 aasta jooksul usaldama Jumalat absoluutselt kõiges:
vajasime me siis sokke, aluspesu, panne, jalatseid või mida iganes.
Ma olin loobunud oma täisajaga tööst, oodates, et Jumal õnnistaks meid,
kuid ma ei teadnud, et Ta tegi seda hoopis sügavamal moel.
Ta õpetas meid lootma täielikult Tema peale.
Olin enne seda enam kui harjunud kandma hoolt iseenda eest.
Kuid ka mul olid omad piirid ja Jumal teadis,
et kohad, kuhu Ta oli meid viimas, ületasid igati mu enda võimete piirid.
Nii et Ta pidi kõrvaldama kõik, mis meil oli,
et õpiksime täiega lootma Temale. Kuid me ei saanud sellest aru.
Me ei saa kunagi aru, olles "siinpool aeda" -
tegelik arusaamine Jumala tegudest tuleb alles "teisel pool aeda".
Nüüd, mil me teenistusel on suured rahalised vajadused,
on hea, et õppisin aegu tagasi lootma isegi pesu ja sokkide osas Jumalale.
Paljud tahavad, et Jumal teeks neile suuri asju,
kuid nad pole valmis olema ustavad väikestes asjades,
mille Jumal neile andnud.
Kui mõtled ikka veel, miks sind pole koguduses ülendatud,
kuna enda arust jutlustad raudselt paremini kui pastor
ja laulad paremini kui ülistusjuht,
siis tead, mis?
Eduks läheb vaja palju enamat kui vaid andi!
Paljudel inimestel on küll piisavalt ande,
kuid mitte piisavalt iseloomu, mis kannaks, kui asi tõsiseks läheb.
Jumal ei otsi enam inimesi, kes Teda maailma ees häbistaks.
Jah, meil võivad olla oma annid, kuid meie ooteperiood määrab kõik.
Kas viid lõpule selle, millega alustasid?
Kas oled suurepärane isegi kodu suletud uste taga
ja eriti veel siis, kui keegi ei näe?
Oled sa valmis elama Jumala kõiketeadva pilgu ees?
Oled sa valmis hoolima enam sellest, mida Tema arvab,
kui sellest, mida teised arvavad?
Tahan, et omistaksite täna õhtul otsekui buldogi püsivuse.
Et suruda läbi ja saada selleks, kelleks Jumal on teid loonud.
Teha seda, mida Tema tahab, et teekiste
ja omada seda, mida Tema tahab anda.
Mitte ainuüksi kulgeda allavoolu kõigi keskpäraste inimestega,
vaid ajada selg sirgu ja öelda:
"Isegi kui olen maailmas ainuke, kes teeb asju õigel moel,
siis annan oma parima, et Jumala abiga teha õigeid asju!"
Ja ma teen seda ikka ja jälle.
Terah jäi poolel teel pidama ja suri seal.
Mulle meeldib see. Me sureme seal, kuhu pidama jääme.
Paljud inimesed surevad juba enne oma füüsilist surma.
Nad jäävad pidama kuhugi, mis tegelikult pole nende südameis
ja kuhu Jumal pole neid kutsunud.
Neil puudub tõeline siht ja elu, mistõttu nad on õnnetud, torssis,
masendunud ja nendega on raske läbi saada.
Kõik vaid tänu sellele, et nad jäid pidama
ega rühkinud edasi selle parima suunas, mis Jumalal oli nende jaoks.
Nii et Jumal püüab uuesti.
1Moosese 12:1
"Ja Issand ütles Aabramile:
Mine omalt maalt, omast sugukonnast ja isakojast
maale, mille ma sulle näitan!
Ma teen sind suureks rahvaks ja õnnistan sind,
ma teen su nime suureks, et sa oleksid õnnistuseks!"
See on üks võrratumaid tõotusi, mida Jumal võiks üldse anda.
Aga ta pidi jätma maha kogu oma mugavuse
ja kõik selle, mis talle tuttav
ning minema kuhugi, teadmata, kuhu ta läheb.
See võis küll raske olla.
Aga ta läks ja kuuletus Jumalale,
saades meheks, kellega Jumal sõlmis esimese lepingu
ja kelle läbi Jumal õnnistas kõiki rahvaid.
Sul pole aimugi, mida Jumal võib sinu läbi teha!
Seetõttu ära istu vaid kirikupingis, kadestades neid, kes midagi teevad,
mõeldes: "Kui vaid minagi..."
Sul pole tarvis mõelda, vaid tegutseda!
Otsusta, et see, mida Jumal teeb ühe heaks,
seda teeb Ta ka teise heaks.
Sa võib-olla pole jutlustaja, laulja või ettevõtja...Aga võib-olla oled ka?!
Kuid asja tuum on selles, et mida iganes sa ka ei teeks -
sa võid teha seda suurepäraselt ja austada Jumalat selle läbi.
Jumal ei ole kutsunud meid keskpärasteks,
vaid suurepärasteks.
Jumal ise on suurepärane Jumal.
Lugedes piiblikangelaste kohta, näeme, et nad kõik olid suurepärased.
Nad tegid suurepäraseid valikuid ja kuigi kõik polnud alati lihtne,
tegid nad ometigi rohkem kui palutud.
Tahan pakkuda teile õppematerjali, mis aitab teil langetada neid otsuseid;
teha enam kui palutud ja olla see, kelleks Jumal teid loonud.
4 CD'd teemal "Elades suurepäraselt ja väärikalt"
Usun tõesti, et see on tähtis teema.
See oli üks esimesi asju, mida Jumal mulle aastaid tagasi õpetas:
mitte elada vaid oma tunnetest lähtuvalt,
aga kuidas teha õigeid asju ja elada väärikalt.
Te võib-olla isegi ei tea, mida see tähendab?
Tänapäeval ei räägita sellest just palju.
Kuid ma tahan, et sa Jumala lapsena teaksid,
mida Jumal sinult ootab,
nii et sul võiks olla kõik, mida Ta sulle anda tahab.
Nii et telli oma koopia kohe praegu.
Ära viivita ega lükka asju edasi, vaid viruta Saatanale üks kõva sinikas
ja hangi omale head õpetust, mis aitab sind kindlana edasi.
Mida sa teed siis,
kui keegi ei vaata...
Joyce Meyer'i 4 CD'd teemal "Elades suurepäraselt ja väärikalt".
Telli juba täna meie kodulehe kaudu.
Järgmises saates:
Otsusta juba täna, et ületad keskmise ega ela keskpärast elu.
Et oled suurepärane inimene, kellele Jumal saab loota.
"Söö küpsist ja osta kingi" on uus ja värske lähenemine suhtele,
mida peaksime omama iseendaga.
Ma ei taha, et oleksid isekas ja enesekeskne,
kuid ma ei taha ka, et keelaksid endale alati kõike.
Tahan sind julgustada tähistama oma elu võite,
sest see hoiab asjad tasakaalus.
Usun tõesti, et see on oluline raamat ja aitab sind täiega, nii et osta kindlasti!
Raamat on tellitav Joyce Meyer'i kodulehe kaudu.
Elutervete valikute tegemine on äärmiselt tähtis.
Ainuke viis, kuidas neid teha, on distsiplineerida ennast.
See siin pole hea valik! Sa pead tegema õigeid valikuid!
Kartulikrõpsud?
Kas sa pole üldse midagi õppinud? Pannud kõrva taha seda, mida õpetan?
Oled sa vahel soovinud võtta Joyce kaasa kõikjale, kuhu lähed?
Nüüd on see võimalik, laadides internetist alla kõik vajaliku.
Kas sa ei tea, kus kärud käivad?
LOOTUSE KÄSI
On suur eesõigus olla siin Aafrikas ja aidata toita neid lapsi.
Milline võimalus toita näljaseid lapsi.
Nad on nii armsad ja kallid,
mistõttu oleme tänulikud selle võimaluse eest aidata.
Siin on ka kogudus ja Lootuse Keskus, kus me neid harime.
Arstiabi on kättesaadav, mille raames tegutseb ka silmakliinik.
Inimesed, kes enne ei näinud, saavad nägema.
Sellistes paikades käies tulevad inimesed meid alati tänama,
kuid tegelikult peaks meie tänama neid, et omame eesõigust aidata.
Samas tahan tänada teid, et aitate meil neid aidata.
Olge õnnistatud!
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta!
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.